《游终南山杂咏 渼陂》
宋代·李騊

望极空蒙清满怀，更寻遗迹步高台。日斜林杪增光去，风静山尖倒影来。

万顷澄澜春涨碧，一川秀色暝阴开。坐中自有江湖兴，未放陂南画舸回。

作者简介：李騊，唐安（今四川崇庆县东南）人。神宗元丰初，知汉州绵竹县（《净德集》卷二五《著作佐郎李府君墓志铭》）。四年（一○八一），通判达州（《鸡肋集》卷六五《晁夫人墓志铭》）。徽宗崇宁二年（一一○三），通判秦州（《金石萃编》卷一四三）。今录诗九首。